Diari Oficial de la Generalitat Valenciana


Sumari del DOGV 6739, del 22-03-2012 (2012/2766)

RESOLUCIÓ de 21 de febrer de 2012, de la presidenta de l'Agència Valenciana del Turisme, per la qual es convoquen les ajudes 2012 de l'agència dirigides a les entitats locals de la Comunitat Valenciana.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6739

Data del DOGV
:   22-03-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/2766


Data del document
:   21-02-2012

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 21 de febrer de 2012, de la presidenta de l'Agència Valenciana del Turisme, per la qual es convoquen les ajudes 2012 de l'agència dirigides a les entitats locals de la Comunitat Valenciana. [2012/2766]
El turisme constituïx un sector estratègic en l'economia de la Comunitat Valenciana, com ho demostra la seua aportació al producte interior brut regional, a la generació d'ocupació i a la diversificació sectorial i geogràfica del teixit empresarial.
En este sentit, les entitats locals de la Comunitat Valenciana realitzen des de fa anys esforços dirigits a posar en valor turístic recursos de diversa índole, incorporant criteris de gestió basats en la millora de la qualitat, la protecció ambiental dels recursos naturals, l'adequació dels seus recursos per al seu ús per persones amb discapacitat o la posada en marxa de plans estratègics aplicats sobre destins o productes, tot això amb l'objectiu de modernitzar i diversificar la seua oferta i incrementar la seua competitivitat com a destinacions turístiques.
Per a contribuir a aconseguir estos objectius i assegurar durant la pròxima dècada la competitivitat de la Comunitat com a destinació turística de referència, la Conselleria de Turisme, Cultura i Esport ha elaborat, en coordinació amb la resta d'agents implicats, el Pla Estratègic Global del Turisme de la Comunitat Valenciana 2010-2020.
Este pla, en el qual es tenen en consideració les directrius de caràcter general del Pla d'Espais Turístics de la Comunitat Valenciana aplicables al conjunt de la Comunitat i les específiques dirigides a cada un dels 21 espais turístics identificats, conté programes tendents a potenciar la col·laboració amb les entitats locals des de la perspectiva del foment de la cooperació interadministrativa, millorant la competitivitat del sector i contribuint al desenrotllament sostenible de l'activitat turística en el territori.
Els annexos I i II de la present resolució arrepleguen els programes d'actuació 2012 de l'Agència Valenciana del Turisme dirigits a les entitats locals de la Comunitat Valenciana. Cada programa inclou actuacions a incentivar, destacant l'impuls a aquelles que incrementen la qualitat en la prestació de servicis turístics, la sostenibilitat mediambiental, l'accessibilitat global als recursos, la seua adequació i posada en valor en municipis d'interior i la realització d'estudis dirigits a la planificació estratègica en turisme.
En la mateixa línia, la Conselleria ha elaborat el Pla director de Turisme d'Interior 2011-2015, en el qual s'arrepleguen les línies prioritàries d'actuació en el sector turístic d'interior, i específicament les destinades a les entitats locals. El programa d'actuació 4 de la present resolució recolza aquelles actuacions en els municipis d'interior arreplegades en el dit pla director, específicament les referides a la gestió turística com a política global per a millorar la competitivitat dels destins d'interior.
Dins de l'objectiu general d'acostar l'Administració al ciutadà i millorar l'eficiència administrativa, en la present convocatòria s'ha reestructurat, modificat i simplificat la documentació que ha de presentar el sol·licitant de les ajudes, d'acord amb el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. (DOCV núm. 6376 de 14.10.2010.)
En compliment del que disposa l'article 3.4 del Decret del Consell 147/2007, de 7 de setembre, esta convocatòria ha sigut objecte d'un informe previ a la Direcció General de Projectes i Fons Europeus de la Conselleria d'Hisenda i Administració Pública en el qual es justifica la no-subjecció de la convocatòria a la política de la competència de la Unió Europea.
En virtut del que disposa el Decret 100/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Turisme, Cultura i Esport, d'acord així mateix amb les competències assignades pel Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme; l'Orde 4/2012, d'1 de febrer, de la Conselleria de Turisme, Cultura i Esport, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme (DOCV nº 6716 de 17/02/2012), i d'acord amb el que establix el Decret Legislatiu de 26 de juny de 1991, pel qual s'aprova del text refós de la Llei d'Hisenda Pública de la Generalitat Valenciana; la Llei 38/2003, de 17 de novembre, General de Subvencions; el Decret 9/2000, de 25 de gener, del Consell, sobre concessió d'ajudes en matèria de turisme; el Decret 71/2000, de 22 de maig, del Consell, pel qual s'aprova el Reglament regulador dels convenis previstos en la Llei de Turisme 3/1998, de 21 de maig, tenint en compte les facultats que em conferix l'article 28 de la Llei 5/1983, de 30 de desembre, del Consell, vista la proposta del director de l'Agència Valenciana del Turisme, resolc:
Article 1. Objecte i àmbit
La present resolució té com a objecte convocar les ajudes i publicar els programes d'actuació de l'Agència Valenciana del Turisme per a l'exercici 2012 destinats a recolzar els projectes presentats per les entitats locals de la Comunitat Valenciana, els organismes autònoms i la resta d'ens públics dependents d'estes.
Article 2. Marc normatiu
1. Els programes d'ajudes convocats en l'annex I de la present resolució es concediran d'acord amb el que s'establix en la Llei 38/2003, de 17 de novembre, General de Subvencions (BOE núm. 276 de 18.11.2003); en el Decret 9/2000, de 25 de gener, del Consell, sobre concessió d'ajudes en matèria de turisme (DOCV núm. 3676 de 28.01.2000), així com en l'Orde 4/2012, d'1 de febrer, de la Conselleria de Turisme, Cultura i Esport, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme (DOCV nº 6716 de 17.02.2012).
2. Per la seua banda, els programes d'ajudes arreplegats en l'annex II de la present resolució es regiran pel que disposa la Llei 38/2003, de 17 de novembre, General de Subvencions, i el Decret 71/2000, de 22 de maig, del Consell, pel qual s'aprova el Reglament regulador dels convenis previstos en la Llei 3/1998, de 21 de maig, de Turisme de la Comunitat Valenciana (DOCV núm. 3761 de 31.05.2000), on s'arrepleguen els tipus de convenis que podran subscriure's entre la Generalitat i els municipis turístics:
- Convenis per a la compensació financera.
- Convenis per a l'adaptació dels municipis turístics Pla Millor.
3. Tots els programes d'ajudes convocats per mitjà de la present resolució són compatibles amb el mercat comú europeu, al no quedar subjectes al que disposa l'article 107.1 del Tractat de Funcionament de la Unió Europea, ja que no reunixen tots els requisits acumulatius exigits per este article, atés que es tracta de programes d'ajudes els destinataris dels quals són administracions locals, organismes autònoms i ens públics de l'esfera local, i l'objectiu dels quals és recolzar les activitats no econòmiques desenrotllades per les dites entitats en l'exercici de les funcions públiques i d'interés general que els són pròpies.
Article 3. Línies pressupostàries
1. En compliment del que preveu l'article 47.11 del Decret Legislatiu de 26 de juny de 1991, del Consell, que aprova text refós de la Llei d'Hisenda Pública de la Generalitat Valenciana (DOCV núm. 1588 de 17.07.1991) i d'acord amb el que establix la Llei de Pressupostos de la Generalitat per a l'exercici 2012, les línies de crèdit i l'import global màxim destinat a la concessió de les ajudes previstes en la present convocatòria són les següents:
a) Per als programes de l'annex I:
- 30.000 euros a càrrec de la línia pressupostària SE000969, del capítol IV, Qualitat i medi ambient, dels pressupostos de la Generalitat per a 2012, amb destinació a l'Agència Valenciana del Turisme.
- 45.000 euros a càrrec de la línia pressupostària SE000044, del capítol IV, Assistència tècnica per a planificació turística, dels pressupostos de la Generalitat per a 2012, amb destinació a l'Agència Valenciana del Turisme.
- 1.000.000 euros a càrrec de la línia pressupostària SE000048, del capítol VII, Millora de recursos turístics, dels pressupostos de la Generalitat per a 2012, amb destinació a l'Agència Valenciana del Turisme.
b) Per als programes de l'annex II:
- De conformitat amb el que preveu l'article 8.4 del Decret 71/2000, de 22 de maig,del Consell, pel qual s'aprova el Reglament Regulador dels Convenis previstos en la Llei 3/1998, de 21 de maig, de Turisme de la Comunitat Valenciana (DOCV núm. 3761 de 31.05.2000), la línia de crèdit i l'import global màxim destinat a la concessió de les ajudes previstes per a la compensació financera és el que estableix, si s'escau, en la Llei de Pressupostos corresponent al exercici 2013, amb destinació a la Agència Valenciana del Turisme.
- 150.000 euros a càrrec de la línia pressupostària SE000101, del capítol VII, Pla Millor. Municipis turístics, dels pressupostos de la Generalitat per a 2012, amb destinació a l'Agència Valenciana del Turisme.
Article 4. Beneficiaris
1. Amb caràcter general, podran acollir-se a estes ajudes les entitats locals de la Comunitat Valenciana, en els termes establits en l'article 1 de la Llei 8/2010, de 23 de juny, de Règim Local de la Comunitat Valenciana (DOCV núm. 6296 de 24.06.2010), i els organismes autònoms i la resta d'ens públics dependents d'estes, segons les especificitats establides per a cada un dels programes d'ajuda arreplegats en els annexos de la present resolució.
2. No es podrà accedir al règim de programes previstos en esta resolució sense estar al corrent de les obligacions fiscals i davant de la Seguretat Social que, en el cas d'entitats locals, s'entendran amb caràcter general en els termes establits per l'Orde de la Conselleria d'Economia i Hisenda de 30 de maig de 1996 (DOCV núm. 2775, de 21.06.1996).
Article 5. Sol·licituds d'ajuda
Els interessats hauran de presentar, abans de l'execució del projecte o actuació, una instància de sol·licitud degudament omplida en l'imprés normalitzat corresponent al programa d'actuació que se sol·licite. Les dites instàncies de sol·licitud, arreplegades en l'annex III d'esta resolució, estan disponibles igualment en l'adreça d'Internet .
Article 6. Documentació que ha d'acompanyar la instància de sol·licitud
1. Amb caràcter general, totes les instàncies de sol·licitud d'ajuda hauran d'anar acompanyades de la documentació següent:
a) Imprés de declaració responsable i documentació corresponent al programa de l'annex I per al qual se sol·licita l'ajuda, disponible igualment en .
b) Factures proforma o pressupostos relatius a la inversió/actuació a realitzar. L'IVA de l'actuació podrà formar part del cost subvencionable, sempre que siga suportat efectivament pel beneficiari i no siga compensable o recuperable. A estos efectes, les entitats hauran d'omplir una declaració sobre el caràcter no recuperable o no compensable de l'IVA corresponent a l'actuació.
c) Memòria d'actuacions que es realitzaran, amb les especificacions requerides en cada programa concret contingut en l'annex I a esta resolució.
2. A més de la documentació mencionada en l'apartat precedent, i en funció del programa d'ajuda sol·licitat, s'haurà d'aportar la documentació específica que per a cada programa figura en l'annex I a la present convocatòria.
3. Quan la sol·licitud no reunisca els requisits establits en l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'acompanye la documentació que d'acord amb esta resolució siga exigible, es requerirà, de conformitat amb allò que disposa l'article 71 de l'esmentada Llei 30/1992, de 26 de novembre, l'interessat perquè en el termini de 10 dies hàbils esmene la falta o acompanye els documents preceptius, amb indicació que si no ho fa així es considerarà que ha desistit en la petició, prèvia resolució que haurà de ser dictada en els termes que preveu l'article 42 de la dita llei.
Article 7. Termini de presentació de sol·licituds
1. El termini de presentació de sol·licituds començarà l'endemà de la publicació d'esta resolució en el Diari Oficial de la Comunitat Valenciana, i finalitzarà en les dates següents:
a) Per als programes de l'annex I d'esta resolució, quinze dies hàbils des de l'endemà de la publicació.
b) Per al programa I de l'annex II d'esta resolució, el 30 de juny de 2012.
c) Per al programa II de l'annex II d'esta resolució, el 31 de març de 2012.
2. Les sol·licituds hauran de presentar-se amb anterioritat a l'inici de la realització del projecte o activitat, o amb anterioritat a l'inici de l'execució de la fase del projecte corresponent a l'exercici 2012.
Article 8. Lloc de presentació de sol·licituds
1. Les sol·licituds i la preceptiva documentació addicional podran presentar-se durant l'horari de registre en qualsevol de les següents seus de l'Agència Valenciana del Turisme (avinguda d'Aragó, 30, planta 8a, de València); Servici Territorial de Turisme i Cultura d'Alacant (carrer de Churruca, 29, d'Alacant); Servici Territorial de Turisme i Cultura de Castelló (plaça de Maria Agustina, 5); Servici Territorial de Turisme i Cultura de València (plaça d'Alfons el Magnànim, 15, de València).
També podran presentar-se en les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En el cas que s'opte per presentar la sol·licitud en una oficina de Correus, haurà de fer-se en un sobre obert perquè siga datada i segellada en la dita oficina abans de ser certificada.
2. Les sol·licituds d'ajuda relatives als programes de l'annex I a la present resolució es presentaran preferentment per via telemàtica a través de l'adreça d'Internet de la Conselleria de Turisme, Cultura i Esport / Agència Valenciana del Turisme en .
Article 9. Tramitació de sol·licituds
1. Una vegada que l'òrgan instructor designat en el programa corresponent ha avaluat les sol·licituds i n'ha emés un informe, d'acord amb els criteris establits en cada programa, es traslladaran els expedients a la Comissió d'Avaluació d'Ajudes que, després de l'anàlisi del procediment seguit, calcularà l'import de les subvencions prorratejant les sol·licituds sobre les quals s'ha emés un informe favorable amb la consignació pressupostària establida en la present resolució.
2. La Comissió d'Avaluació d'Ajudes, a través del director de l'Agència Valenciana del Turisme, elevarà una proposta de concessió o denegació d'ajudes a la presidenta de l'Agència Valenciana del Turisme, que resoldrà sobre l'ajuda i en determinarà la quantia.
3. La Comissió d'Avaluació d'Ajudes tindrà la composició següent:
- Presidenta: cap de l'Àrea de Foment de Destins, Empreses i Activitats Turístiques (Agència Valenciana del Turisme).
- Vicepresident: cap del Servici d'Assistència Turística i Incentius (Conselleria de Turisme, Cultura i Esport).
- Vocals:
- Cap del Servici d'Estudis, Qualitat Turística i I+D+i (Agència Valenciana del Turisme).
- Un/a representant del Servici d'Infraestructures Turístiques i Turisme d'Interior (Agència Valenciana del Turisme).
- Un/a representant del Servici Econòmic i Financer (Agència Valenciana del Turisme).
- Un/a tècnic/a del Servici d'Estudis, Qualitat Turística i I+D+i (Agència Valenciana del Turisme), que actuarà com a secretari/ària en els programes 1, 2 i 3.
- L'assessor d'Ordenació Turística.
- Un/a tècnic/a jurídic (Agència Valenciana del Turisme).
La cap de secció de municipi turístic, que actuarà com a secretària en el Programa 4.
En cas de vacant, absència o malaltia dels membres de la Comissió, podran ser substituïts per altres, designats pels titulars entre persones de les seues respectives unitats.
Quan, per raó de les actuacions a avaluar, es considere oportú, es podran convocar tècnics especialistes i assessors en la matèria corresponent.
Article 10. Criteris de valoració de sol·licituds
Les ajudes es concediran en règim de concurrència competitiva, de conformitat amb els criteris de valoració detallats en cada un dels programes que arrepleguen els annexos I i II de la present resolució, i mentres existisca disponibilitat pressupostària adequada i suficient.
Article 11. Resolució de concessió o denegació d'ajudes
1. Quan la proposta de resolució siga desfavorable o d'inadmissió, serà notificada al sol·licitant, i se li donarà tràmit d'audiència per un termini de deu dies. Transcorregut el dit termini, el director de l'Agència Valenciana del Turisme elevarà la proposta de resolució corresponent a la presidenta de l'Agència Valenciana del Turisme, la qual resoldrà definitivament.
2. Les resolucions dictades per la presidenta de l'Agència Valenciana del Turisme posaran fi a la via administrativa, i el seu contingut es notificarà als interessats en els termes que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
3. Quan l'elevat nombre de beneficiaris així ho aconselle, la notificació, tant de les propostes de resolució com de les resolucions, podrà ser substituïda per la publicació en el DOCV, de conformitat amb el que establix el punt 2 de l'article 60 de l'esmentada Llei 30/1992, de 26 de novembre.
4. Així mateix, en compliment de les mesures de publicitat contingudes en l'article 18 de la Llei 38/2003, de 17 de novembre, General de Subvencions, l'Agència publicarà en el Diari Oficial de la Comunitat Valenciana (DOCV) la relació de les ajudes atorgades en l'exercici natural, especificant la convocatòria, el programa i el crèdit pressupostari a què s'imputen, el beneficiari, la quantitat concedida i la finalitat o finalitats de la subvenció.
5. El termini màxim per a emetre i notificar la resolució serà de sis mesos a partir de la conclusió del termini de presentació de sol·licituds, tal com establix l'article 7.7 de l'Orde 4/2012, d'1 de febrer, de la Conselleria de Turisme, Cultura i Esport, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme (DOCV nº 6716 de 17.02.2012). Este termini es computarà a partir del dia de la presentació correcta de la documentació, si la documentació exigida en cada programa no està completa.
Article 12. Resolucions de minoració i revocació
Es delega en el director de l'Agència Valenciana del Turisme la resolució de les incidències següents:
1. Minoració en l'import de les subvencions concedides en els supòsits a què fa referència l'article 15 apartat 2 de la present resolució.
2. Revocació de les subvencions concedides en els supòsits a què fa referència l'article 15, apartat 2, de la present resolució.
Article 13. Obligacions dels beneficiaris
1. Complir les obligacions que establix la Llei 38/2003, de 17 de novembre, General de Subvencions, i entre estes les assenyalades en els seus articles 13 i 14; en l'Orde 4/2012, d'1 de febrer, de la Conselleria de Turisme, Cultura i Esport, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme (DOCV nº 6716 de 17/02/2012), així com en qualsevol altra disposició en vigor, aplicable a estes ajudes.
2. L'incompliment de qualsevol d'estes obligacions podrà donar lloc a la revocació, i si és el cas, al reintegrament de les ajudes percebudes i a l'exigència de l'interés de demora des del moment del pagament de la subvenció.
Article 14. Justificació de gastos
1. La justificació s'efectuarà per mitjà de la presentació de la documentació requerida abans de la data màxima establida en la resolució de concessió, que en cap cas serà posterior a les dates següents:
a) Annex I, programes 1,2 i 3: 30 de novembre de 2012
b) Annex I, programa 4: 10 de novembre de 2012.
c) Annex II, programa 2: 30 de novembre de 2012.
2. La justificació de la inversió o actuació objecte d'ajuda haurà de realitzar-se d'acord amb el projecte subvencionat i en els termes fixats en el programa corresponent i en l'esmentada resolució de concessió.
Article 15. Pagament de les ajudes
1. L'Agència Valenciana del Turisme procedirà al pagament de l'ajuda una vegada el beneficiari haja executat el projecte o l'actuació i sempre que haja complit les obligacions exigibles.
2. L'alteració d'algunes de les característiques del projecte la subvenció del qual haja sigut aprovada, l'incompliment de condicions i terminis establits en la resolució, la falta d'execució o l'execució parcial de la inversió, la insuficient justificació de gastos efectivament realitzats i la concessió després de la presentació de la sol·licitud d'altres ajudes públiques o privades, la suma conjunta de les quals excedisca l'import del cost subvencionable de l'actuació, podrà donar lloc a la minoració o a la revocació de la subvenció concedida.
Article 16. Control i inspecció
1. La Conselleria de Turisme, Cultura i Esport i l'Agència Valenciana del Turisme, per elles mateixes o a través de qualssevol persones o entitats que designe, podran en tot moment efectuar les actuacions de comprovació i verificació de la inversió o realitzar l'actuació objecte d'ajuda que estimen necessàries.
2. El beneficiari i els tercers relacionats amb el objecte de la subvenció o la seua justificació estaran així mateix obligats a sotmetre's a les actuacions de control financer dels òrgans de fiscalització de la Generalitat Valenciana en relació amb les subvencions o ajudes concedides.
DISPOSICIÓ FINAL
Única. Facultat de desplegament
Es faculta el director de l'Agència Valenciana del Turisme per a dictar les disposicions i adoptar les mesures que considere oportunes per al desplegament i l'aplicació del que disposa la present resolució.
Contra la present resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos comptats de l'endemà de la seua publicació i, potestativament, podrà interposar-se un recurs de reposició davant de la presidenta de l'Agència Valenciana del Turisme, en el termini d'un mes, a comptar de l'endemà de la seua publicació, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.
València, 21 de febrer de 2012.- La presidenta de l'Agència Valenciana del Turisme: Lola Johnson Sastre.
Annex I
Programa 1: Certificació de sistemes de gestió en platges
Objectiu: obtenció o renovació de certificats de gestió en les platges de la Comunitat Valenciana, i quedaran exclosos aquells projectes consistents en el mer manteniment de certificats ja en vigor.
Beneficiaris: entitats locals de la Comunitat Valenciana, organismes autònoms i la resta d'ens públics dependents d'estes.
Documentació:
A l'exigida amb caràcter general en l'art. 6 de la present resolució s'haurà d'afegir:
- Amb la sol·licitud:
· Dades bancàries, segons el model disponible en , així com un certificat de l'entitat bancària que acredite la titularitat del compte, en cas que el sol·licitant siga nou perceptor o desitge donar d'alta un nou compte bancari.
· Els pressupostos hauran de detallar clarament el tipus i l'abast de la certificació.
- Amb la justificació:
· Compte justificatiu, acompanyat de la documentació original probatòria del gasto efectuat i reconeixement de l'obligació de pagament o transferència bancària probatòria d'este.
· Certificat atorgat per una entitat oficialment acreditada per ENAC per al subsector d'activitat en qüestió o per l'entitat nacional d'acreditació equivalent d'un país membre de la Unió Europea.
·Evidència de la inclusió i difusió del logo Qualitur de l'Agència Valenciana del Turisme en qualsevol suport (política, manual, web, fullets, etc.).
- S'aportarà també:
· Pla d'ordenació de les platges del municipi.
· Acreditació de l'existència, organització i funcionament en 2012 de l'òrgan de gestió de platges.
En cas de projectes consistents en la renovació de certificats, n'hi haurà prou amb l'aportació de la documentació que justifique l'actualització, si és procedent, del pla d'ordenació de les platges en vigor, així com documentació acreditativa de l'actual estructura organitzativa de l'òrgan de gestió de platges.
S'haurà d'adjuntar una còpia en suport digital de tota la documentació presentada formalment.
Costos subvencionables i intensitat de les ajudes:
Els costos subvencionables es referiran al gasto corrent efectuat exclusivament durant el procés de certificació/renovació (obertura d'expedient i/o adquisició de la norma corresponent, auditoria de certificació/renovació i abonament del dret d'ús del corresponent certificat) per a cada una de les modalitats següents:
- Certificació d'acord amb els requisits de les normes internacionals de qualitat ISO 9.001 i/o gestió ambiental ISO 14.001.
- Certificació de qualitat d'acord amb la norma espanyola UNE 187.001 per a l'obtenció de la marca «Q» de qualitat turística atorgada per l'Institut per a la Qualitat Turística Espanyola -ICTE.
- Verificació mediambiental d'acord amb els requisits del sistema comunitari de gestió i auditories mediambientals EMAS III i sol·licitud d'inscripció en el registre de l'òrgan competent.
- Certificació d'acord amb la norma espanyola UNE 170.001 de sistemes de gestió de l'accessibilitat universal.
La intensitat de l'ajuda serà de fins al 70% del gasto corrent efectuat, amb un límit de 2.000 euros per a cada una de les certificacions descrites.
Criteris valoració:
Per a la valoració i la concessió o denegació de l'ajuda sol·licitada s'assignarà una puntuació màxima de 10 punts, d'acord amb el que establixen els apartats següents:
Criteri A. Localització de la inversió
- Si és una destinació turística, segons el que disposa la Llei 3/1998, de Turisme de la Comunitat Valenciana, 3 punts.
- Si és una destinació vacacional, segons el que disposa la Llei 3/1998, de Turisme, de la Comunitat Valenciana, 2 punts.
- Si és una destinació d'atracció turística, segons el que disposa la Llei 3/1998, de Turisme de la Comunitat Valenciana, 1 punt.
Criteri B. Condició del municipi
- Si és un municipi amb menys de 10.000 habitants, segons dades referides a l'any 2011, o a l'últim any disponible, 2 punts.
- Si és un municipi amb menys de 25.000 habitants, segons les dades referides a l'any 2011, o a l'últim any disponible, 1 punt.
Criteri C. Abast del projecte a executar (màxim 3 punts)
- Si consistix a obtindre o renovar un certificat d'accessibilitat, 3 punts.
- Si consistix a obtindre o renovar un certificat de gestió ambiental, 2 punts.
- Si consistix a obtindre o renovar un certificat de qualitat, 1 punt.
Criteri D. Condició de membre de Qualitur Club
- Si el sol·licitant disposa de certificats en vigor amb abast, almenys, sobre dos de les següents tres àrees de gestió: qualitat, gestió ambiental o accessibilitat, 2 punts.
- Si el sol·licitant disposa d'un certificat en qualitat, gestió ambiental o accessibilitat en vigor, 1 punt.
La valoració es realitzarà basant-se en la documentació presentada junt amb la sol·licitud i especificada en l'apartat C de l'imprés «declaració responsable i documentació» disponible en
Òrgan instructor: Servici d'Estudis, Qualitat Turística i I+D+i.
Programa 2: Certificació de sistemes de gestió en oficines d'informació turística
Objectiu: obtenció o renovació de certificats de gestió en les oficines d'informació turística integrades en la Xarxa Tourist Info de la Comunitat Valenciana, quedant exclosos aquells projectes consistents en el mer manteniment de certificats ja en vigor.
Beneficiaris: entitats locals de la Comunitat Valenciana, organismes autònoms i la resta d'ens públics dependents d'estes.
Documentació:
A l'exigida amb caràcter general en l'article 6 de la present resolució, s'haurà d'afegir:
- Amb la sol·licitud:
· Dades bancàries, segons el model disponible en , així com el certificat de l'entitat bancària acreditatiu de la titularitat del compte, en el cas que el sol·licitant siga nou perceptor o desitge donar d'alta un nou compte bancari.
· Els pressupostos hauran de detallar clarament el tipus i l'abast de la certificació.
- Amb la justificació:
· Compte justificatiu, acompanyat de la documentació original probatòria del gasto efectuat i reconeixement de l'obligació de pagament o transferència bancària probatòria d'este.
· Certificat atorgat per una entitat oficialment acreditada per ENAC per al subsector d'activitat en qüestió o per l'entitat nacional d'acreditació equivalent d'un país membre de la Unió Europea.
· Evidència de la inclusió i difusió del logo Qualitur de l'Agència Valenciana del Turisme en qualsevol suport (política, manual, web, fullets, etc.).
S'haurà d'adjuntar una còpia en suport digital de tota la documentació presentada formalment.
Costos subvencionables i intensitat de les ajudes:
Els costos subvencionables es referiran al gasto corrent efectuat exclusivament durant el procés de certificació/renovació (obertura d'expedient i/o adquisició de la norma corresponent, auditoria de certificació/renovació i abonament del dret d'ús del corresponent certificat) per a cada una de les modalitats següents:
- Certificació d'acord amb els requisits de les normes internacionals de qualitat ISO 9.001 i/o gestió ambiental ISO 14.001.
- Certificació d'acord amb la norma espanyola 187.003 per a l'obtenció de la marca «Q» de qualitat turística atorgada per l'Institut per a la Qualitat Turística Espanyola - ICTE.
- Verificació mediambiental d'acord amb els requisits del sistema comunitari de gestió i auditories mediambientals EMAS III i sol·licitud d'inscripció en el registre de l'òrgan competent.
- Certificació d'acord amb la norma espanyola UNE 170.001 de sistemes de gestió de l'accessibilitat universal.
La intensitat de l'ajuda serà de fins al 70% del gasto corrent efectuat, amb un límit de 2.000 euros per a cada una de les certificacions descrites.
Criteris per a la valoració:
Per a la valoració i la concessió o denegació de l'ajuda sol·licitada s'assignarà una puntuació màxima de 10 punts, d'acord amb el que establixen els apartats següents:
Criteri A. Localització de la inversió
- Si és una destinació turística, segons el que disposa la Llei 3/1998, de Turisme de la Comunitat Valenciana, 3 punts.
- Si és una destinació vacacional, segons el que disposa la Llei 3/1998, de Turisme de la Comunitat Valenciana, 2 punts.
- Si és una destinació d'atracció turística, segons el que disposa la Llei 3/1998, de Turisme de la Comunitat Valenciana, 1 punt.
Criteri B. Condició del municipi
- Si és un municipi amb menys de 10.000 habitants, segons dades referides a l'any 2011, o a l'últim any disponible, 2 punts.
- Si és un municipi amb menys de 25.000 habitants, segons dades referides a l'any 2011, o a l'últim any disponible, 1 punt.
Criteri C. Abast del projecte a executar (màxim 3 punts)
- Si consistix a obtindre o renovar un certificat de qualitat, 3 punts.
- Si consistix a obtindre o renovar un certificat d'accessibilitat, 2 punts.
- Si consistix a obtindre o renovar un certificat de gestió ambiental, 1 punt.
Criteri D. Condició de membre de Qualitur Club
- Si el sol·licitant disposa de certificats en vigor amb abast, almenys, sobre dos de les següents tres àrees de gestió: qualitat, gestió ambiental o accessibilitat, 2 punts.
- Si el sol·licitant disposa d'un certificat en qualitat, gestió ambiental o accessibilitat en vigor, 1 punt.
La valoració es realitzarà basant-se en la documentació presentada junt amb la sol·licitud i especificada en l'apartat C de l'imprés «declaració responsable i documentació» disponible en .
Programa 3. Assistència tècnica en planificació i gestió turística
El Pla Estratègic Global del Turisme de la Comunitat Valenciana 2010-2020 en matèria de gestió de destins aposta per la col·laboració publicoprivada, la gestió integral, la creació de producte, la cogestió i la cooperació supramunicipal i la potenciació de les relacions del turisme amb les indústries creatives.
En consonància amb el Pla, la convocatòria d'ajudes de 2012 a les entitats locals per a l'assistència tècnica en matèria de planificació i gestió turística es dirigix a projectes supramunicipals, potencia les sinergies entre els destins litorals i d'interior, i prioritza la creació de producte amb un enfocament sostenible, basat en la col·laboració publicoprivada i integral, que agrupa empreses i recursos turístics.
Objectiu:
Recolzar els processos de planificació i gestió dels destins a través de la concessió d'ajudes per a la realització d'estudis en matèria de planificació estratègica que empren mètodes de participació social, tinguen com a resultat documents-guia que incloguen un programa d'actuacions consensuades i que servisquen de base per al desenrotllament turístic sostenible equilibrat en les dimensions ambiental, econòmica i social.
Beneficiaris: Entitats locals de la Comunitat Valenciana, organismes autònoms i la resta d'ens públics dependents d'estes que realitzen estudis d'àmbit supramunicipal.
Queden exclosos els qui van ser beneficiaris d'este mateix programa d'ajudes en els exercicis 2010 i 2011.
En el cas que un mateix sol·licitant presente més d'un projecte a este programa d'actuació, només podrà ser beneficiari d'una ajuda. Correspon a la Comissió d'Avaluació d'Ajudes la decisió sobre el projecte que tinga un major interés en relació directa amb el compliment dels objectius de l'Agència Valenciana del Turisme.
Documentació:
A l'exigida amb caràcter general en l'art. 6 de la present resolució, s'haurà d'afegir:
- Amb la sol·licitud d'ajuda:
1. Memòria, que haurà de constar de:
1.1. Informe elaborat per l'entitat local sol·licitant amb: (A) relació d'altres estudis de planificació turística realitzats anteriorment; (B) justificació del producte turístic a realitzar en l'estudi i (C) enumeració d'agents involucrats en l'estudi (entitats locals, associacions empresarials, col·lectius socials, altres administracions) amb detall del compromís que adquirirà cada un d'ells.
1.2. Proposta metodològica i econòmica que ha d'elaborar l'empresa externa seleccionada per a realitzar l'estudi, que haurà d'incloure: (A) la metodologia de participació social a utilitzar; (B) l'índex orientatiu de l'estudi; (C) el cronograma amb detall de les actuacions a realitzar i la data estimada, i (D) l'import econòmic de l'estudi amb l'IVA detallat.
2. Quan la subvenció siga sol·licitada per una única entitat local, haurà de presentar-se, a més, un document acreditatiu del compromís formal de totes les entitats locals participants en l'estudi en el qual es detalle el grau de vinculació assumit per cada una d'estes.
3. Dades bancàries, segons el model disponible en , així com un certificat de l'entitat bancària acreditatiu de la titularitat del compte, en el cas que el sol·licitant siga nou perceptor o desitge donar d'alta un nou compte bancari.
- Amb la justificació:
· Compte justificatiu, acompanyat de la documentació original probatòria del gasto efectuat i reconeixement de l'obligació de pagament o transferència bancària probatòria d'este.
· Un exemplar imprés de l'estudi i la seua versió en format digital incloent-hi el logo Generalitat-Turisme.
· S'haurà d'adjuntar una còpia en suport digital de tota la documentació presentada formalment.
Costos subvencionables i intensitat de les ajudes:
És objecte d'esta subvenció el gasto corrent efectuat per a la contractació d'estudis per al desenrotllament estratègic de productes turístics que combinen recursos i empreses turístiques (allotjament, restauració i oferta complementària), es realitzen en un àmbit territorial supramunicipal i que involucren el sector públic i el privat a través de metodologies de participació social.
La intensitat de l'ajuda serà de fins al 60% del cost elegible de l'estudi objecte de subvenció, impostos de qualsevol classe inclosos, amb un límit de 9.000 euros.
Criteris valoració:
La valoració de la sol·licitud es realitzarà basant-se en la memòria aportada i en les dades del Registre General d'Empreses, Establiments i Professions Turístiques de la Comunitat Valenciana a 31 de desembre de 2011.
Per a la valoració i la concessió o denegació de l'ajuda sol·licitada s'assignarà una puntuació màxima de 20 punts, d'acord amb el que establixen els criteris A, B, C, D i E. Si es produïx un empat de puntuació entre dos sol·licituds, es resoldrà a favor de la proposta que afecte un nombre més gran de places d'allotjament reglat.
Criteri A. Nombre d'entitats participants:
La puntuació d'este criteri serà com a màxim de cinc punts en funció de la següent escala de valoració:
- Més de 13: 5 punts
- De 10 a 12: 4 punts
- De 7 a 9: 3 punts
- De 4 a 6: 2 punts
- Fins a 3: 1 punt
Criteri B. Condició de les entitats participants en la seua condició de municipi turístic segons el que disposa la Llei 3/1998, de Turisme de la Comunitat Valenciana.
La puntuació d'este criteri serà com a màxim de dos punts en funció de la següent escala de valoració:
- Entre el 34% i el 100% dels municipis implicats són municipis turístics: 2 punts
- Fins al 33% dels municipis implicats són municipis turístics: 1 punt
- Cap dels municipis implicats són municipis turístics: 0 punts
Criteri C. Oferta d'allotjament reglat en l'àmbit territorial dels municipis participants.
La puntuació d'este criteri serà com a màxim de 3 punts en funció de la següent escala de valoració:
- Més de 2.000 establiments: 3 punts
- Entre 501 i 2.000 establiments: 2 punts
- Entre 20 i 500 establiments: 1 punt
- Criteri D. Creació de sinergies litoral-interior
Aquells estudis l'àmbit territorial dels quals incloga municipis de litoral i interior les entitats participants dels quals s'ubiquen en espais de litoral i interior es valoraran amb 5 punts.
Criteri E. Metodologia. La puntuació d'este criteri serà d'un màxim de 5 punts, encara que haurà d'obtindre's un mínim de 2 punts perquè la sol·licitud puga ser considerada favorable:
- Consistència de la metodologia proposada amb els objectius de l'estudi: 3 punts.
- Grau d'interés de l'estudi en funció de la seua consonància amb el Pla Estratègic Global de la Comunitat Valenciana 2010-2020: 2 punts.
Òrgan instructor: Servici d'Estudis, Qualitat Turística i I+D+i.
Programa 4: Adequació de recursos turístics en municipis i mancomunitats d'interior
Objectiu:
Concessió d'ajudes per a l'adequació de recursos turístics en municipis i mancomunitats d'interior de la Comunitat Valenciana.
A l'efecte de les ajudes previstes en la present resolució, es considera recurs turístic tot element natural, monumental, cultural o etnogràfic que tinga capacitat per si mateix d'atraure visitants, motivats per raons d'oci, a un determinat espai.
Les ajudes aniran destinades a finançar els projectes d'inversió que es detallen a continuació:
a) Projectes de senyalització turística, direccional o de situació, incloent-hi la senyalització d'itineraris turístics no motoritzats. La senyalització podrà comprendre un sol recurs turístic o integrar diversos recursos turístics del municipi o mancomunitat en un únic projecte.
b) Adequació de les condicions d'ús dels recursos turístics per a persones discapacitades per mitjà d'equipaments específicament dissenyats per al seu ús per este col·lectiu, com ara instal·lació de rampes, plataformes elevadores, eliminació d'obstacles, equipament multimèdia específic, maquetes i models a escala, sistemes interpretatius adaptats per a disminuïts sensorials, etc.
c) Interpretació dels recursos turístics per mitjà de la instal·lació in situ de panells o cartells explicatius, material audiovisual i multimèdia, pantalles tàctils i adquisició d'audioguies.
d) Interpretació de recursos turístics per mitjà de la utilització de sistemes basats en les noves tecnologies de la informació i comunicació, sempre que no constituïsquen gastos de naturalesa corrent, i en concret els següents:
- Dispositius tabletes multimèdia amb finalitat de suport de guies i informació sobre el recurs.
- Dispositius GPS per a senyalització i localització de recursos, o realització d'itineraris.
- Aplicacions per a telefonia mòbil la finalitat de les quals siga l'accés a la informació sobre recursos turístics.
S'entén per interpretació turística del patrimoni, a l'efecte de la present convocatòria, aquelles actuacions destinades a donar a conéixer, fer accessible i explicar el llegat cultural, històric i natural d'un territori concret als seus visitants.
Es podrà subcontractar l'activitat objecte de la subvenció fins al 100% del seu import, i en este cas caldrà ajustar-se al que disposa l'article 29 de la Llei 38/2003, de 17 de novembre, General de Subvencions.
Només es podrà presentar una sol·licitud per municipi, mancomunitat o entitat local menor i per a una única actuació. S'entendrà per actuació algun dels quatre tipus de projectes esmentats amb anterioritat. Així mateix, es considerarà una única actuació si es pretén realitzar més d'un tipus de projecte però l'actuació es realitza sobre un únic recurs.
En cas d'incomplir-se el que establix el paràgraf anterior, la Comissió d'Avaluació d'Ajudes determinarà l'actuació a subvencionar entre les diverses presentades pel sol·licitant.
L'actuació objecte de subvenció haurà d'estar finalitzada amb anterioritat al 10 de novembre de 2012. No es concediran pròrrogues al beneficiari del termini de presentació de la justificació del projecte subvencionat.
Beneficiaris:
Podran sol·licitar ajudes els municipis, les mancomunitats i les entitats locals menors de l'interior de la Comunitat Valenciana que complisquen els requisits que s'esmenten a continuació:
1. S'entendran per municipis d'interior de la Comunitat Valenciana les entitats locals en els termes establits en l'article 1 de la Llei 8/2010, de 23 de juny, de Règim Local de la Comunitat Valenciana (DOCV núm. 6296, de 24.06.2010), el terme municipal dels quals no siga limítrof amb el mar.
2. S'entendran per mancomunitats de la Comunitat Valenciana les entitats locals a què es referix el títol VI, capítol II de la Llei 8/2010, de 23 de juny, de la Generalitat, de Règim Local de la Comunitat Valenciana (DOCV núm. 6296, de 24.06.2010), les quals podran sol·licitar ajuda únicament per a actuacions que no incloguen cap municipi que siga limítrof amb el mar.
3. S'entendran per entitats locals menors d'interior de la Comunitat Valenciana, les entitats locals a què es referix l'article 54 de la Llei 8/2010, de 23 de juny, de Règim Local de la Comunitat Valenciana (DOCV núm. 6296, de 24.06.2010), el terme municipal de les quals no siga limítrof amb el mar i que consten inscrites en el Registre d'Entitats Locals de la Comunitat Valenciana com a entitats locals inframunicipals.
Documentació:
1. Documentació a aportar amb la sol·licitud d'ajuda
A l'exigida amb caràcter general en l'art. 6 de la convocatòria, s'haurà d'afegir:
a) Qüestionari degudament omplit, segons el model disponible en .
b) Memòria del projecte a realitzar segons el model disponible en , que haurà d'omplir-se en tots els seus apartats i acompanyar-se de la documentació que s'hi indica i que és la següent
1. Pressupost desglossat per partides, amb especificació del nombre i la naturalesa d'elements a instal·lar o a adquirir i el seu cost unitari.
2. Descripció de l'actuació a realitzar, que en el cas dels senyals, cartells o panells haurà d'incloure les seues característiques tècniques: dimensions, materials, mètodes d'impressió o gravat, etc.
3. Croquis d'ubicació i plànol general de conjunt.
4. Dossier fotogràfic del recurs.
5. Quan siga procedent, estudi d'impacte mediambiental.
c) Els imports de les partides que componen l'actuació hauran d'estar valorats a preus de mercat. Els dits costos podran ser revisats per a ajustar la seua valoració, d'acord amb el que establix l'article 33 de la Llei 38/2003, de 17 de novembre, General de Subvencions.
d) Dades bancàries, segons el model disponible en , així com el certificat de l'entitat bancària acreditatiu de la titularitat del compte, en el cas que el sol·licitant siga nou perceptor o desitge donar d'alta un nou compte bancari.
e) A més de la informació i documentació assenyalada amb anterioritat, es podrà sol·licitar qualsevol altra que siga exigida per la normativa vigent aplicable i que es considere necessària per al millor coneixement i comprensió de l'aplicació de la subvenció.
2. Documentació a aportar amb la justificació de l'ajuda
1. La documentació a presentar per al cobrament de la subvenció constarà dels documents següents:
a) Certificat que acredite el compliment de les condicions imposades en la concessió i de reconeixement de l'obligació de pagament, segons el model disponible en , expedit per l'interventor o el secretari de l'entitat local, en el qual conste l'acord de reconeixement de l'obligació per l'òrgan competent, acompanyat de les factures originals justificatives de la inversió realitzada o una còpia compulsada d'estes. Les dites factures hauran d'ajustar-se a l'actuació subvencionada i al pressupost aportat en la sol·licitud d'ajuda.
Les factures hauran de complir els requisits establits en l'art. 6 del Reial Decret 1496/2003, de 28 de novembre, pel qual s'aprova el Reglament pel qual es regulen les obligacions de facturació i es modifica el Reglament de l'Impost sobre el Valor Afegit, especialment allò que preceptua l'art. 6.1.f), que establix que les factures hauran d'incloure el desglossament dels preus unitaris de les operacions.
A l'efecte de justificació es considerarà que el gasto subvencionable s'ha realitzat si s'ha assolit la fase comptable «O» en el pressupost de l'entitat beneficiària, encara que no haja sigut efectivament pagat amb anterioritat a la finalització del període de justificació.
b) Certificat expedit per l'interventor o secretari de l'entitat local on s'acredite l'import, la procedència i l'aplicació dels fons necessaris per a finançar aquella part de l'actuació no coberta per la subvenció, especificant si es tracta de fons propis o d'altres subvencions, segons el model disponible en .
c) Certificat que acredite el compliment dels procediments establits en la normativa d'aplicació en matèria de contractació pública, segons el model disponible en .
d) Fotografies de l'actuació que acrediten que esta s'ha realitzat de conformitat amb les especificacions i condicions establides en la resolució de concessió de l'ajuda.
e) Fotografia de la placa o suport que s'ha instal·lat amb caràcter permanent en el lloc de l'actuació en què figure el distintiu en el qual es fa constar que el projecte ha sigut finançat parcialment per l'Agència Valenciana del Turisme, tal com establix l'article 13 apartat d) de la present resolució. Els logotips preceptius a inserir en esta estan disponibles en .
f) Qualsevol altra documentació exigida per l'Agència Valenciana del Turisme que es considere necessària per a verificar el grau d'execució efectiva de les inversions subvencionades, i la seua adequació a la finalitat per a la qual es va concedir la subvenció.
Costos subvencionables i intensitat de les ajudes:
1. Es consideraran inversions incentivables les que responguen als conceptes següents:
a) Obra vinculada al projecte.
b) Equipament i instal·lacions vinculades al projecte.
c) Honoraris de redacció del projecte i direcció facultativa de l'actuació.
El cost subvencionable serà el que resulte de la suma dels imports de les partides del projecte que, d'acord amb el que disposa la present resolució puguen ser objecte d'ajuda.
2. No s'inclouran com a part del cost subvencionable aquelles partides consistents en obres d'urbanització de carrers o zones de municipis, equipament de mobiliari urbà, enllumenat, ni projectes destinats a poliesportius, centres culturals o altres d'anàlegs.
Tampoc s'inclouran com a integrants del cost subvencionable els treballs o estudis previs a la redacció del projecte, com ara tasques de camp, georefenciació, anàlisi i inventari de recursos turístics o altres de naturalesa anàloga.
3. No seran subvencionables aquells projectes el cost subvencionable dels quals siga inferior a 2.000 euros.
4. Les ajudes que s'establixen en la present resolució tindran la consideració de subvenció a fons perdut.
5. La quantia de la subvenció consistirà en un percentatge de fins al 80% del cost subvencionable. L'import de la subvenció no podrà superar els 30.000 euros.
Criteris valoració:
1. Municipis i entitats locals menors
Per a la valoració dels projectes i la concessió o denegació d'ajudes, s'assignarà una puntuació a cada sol·licitud, tenint en compte els criteris següents:
a) Grau d'interés turístic del recurs.
b) Existència d'oferta bàsica municipal d'allotjament i restauració.
c) Situació i evolució demogràfica del municipi.
d) Naturalesa i abast del projecte.
La puntuació màxima que es podrà obtindre serà de 12 punts, d'acord amb el que establixen els apartats següents:
Criteri A. Grau d'interés turístic del recurs. La puntuació d'este criteri serà com a màxim de 6 punts i el seu càlcul resultarà de la suma dels aspectes que a continuació s'assenyalen en els subapartats següents:
A.1 Grau de protecció del recurs. S'assignarà de manera no acumulativa la màxima puntuació que corresponga entre les següents:
- Si el recurs està declarat bé d'interés cultural (BIC), o es troba situat dins dels límits d'un parc natural: 2 punts
- Si el recurs està inclòs en l'Inventari General del Patrimoni Cultural Valencià (excloent-ne els BIC) o compta amb algun tipus de protecció dels previstos en la Llei 11/1994, d'Espais Naturals de la Comunitat Valenciana (excloent-ne els parcs naturals), o bé està ubicat en una àrea declarada lloc d'importància comunitària, regulades per la Directiva 92/43 CEE: 1,50 punts.
A.2 Existència de material de difusió. S'assignarà de manera no acumulativa la màxima puntuació que corresponga entre les següents:
- Si existix, editat per l'entitat local sol·licitant, material de difusió específic i exclusiu del recurs, incloent-hi pàgines web: 2,5 punts.
- Si hi ha material de difusió específic i exclusiu del recurs, editat per algun altre ens públic o privat, incloent-hi pàgines web: 1'5 punts.
- Si existix, editat per l'entitat local sol·licitant, material de difusió de caràcter general on figure ressenyat el recurs, incloent-hi pàgines web: 1 punt.
A.3 Utilització d'altres idiomes. Si en el material de difusió s'utilitzen altres idiomes diferents dels oficials en la Comunitat Valenciana se li assignarà de manera no acumulativa la màxima puntuació que corresponga entre les següents:
- Utilització d'un idioma diferent dels oficials en la Comunitat Valenciana: 1 punt.
- Utilització de dos o més idiomes diferents dels oficials en la Comunitat Valenciana: 1,5 punts.
Criteri B. Complementarietat amb l'oferta bàsica municipal d'allotjament i restauració: La puntuació d'este criteri serà com a màxim de 3 punts, que resultaran de la suma dels aspectes que a continuació s'assenyalen en els següents subapartats i que seran obtinguts de les bases de dades de l'Agència Valenciana del Turisme.
B.1. Existència en el municipi d'establiments d'allotjament. Se li assignarà de manera no acumulativa la puntuació que corresponga entre les següents:
- Si existixen d'un a cinc establiments d'allotjament: 0,75 punts.
- Si existixen de sis a deu establiments: 1'25 punts.
- Si hi ha onze o més establiments: 2 punts.
B.2. Existència en el municipi d'establiments de restauració. Se li assignarà de manera no acumulativa la puntuació que corresponga entre les següents:
- Si existixen entre un i cinc establiments de restauració: 0'5 punts.
- Si existixen més de cinc establiments de restauració: 1 punt.
Criteri C. Situació i evolució demogràfica del municipi. S'assignarà en este apartat un màxim d'1 punt, segons la variació experimentada per la població del municipi entre 2000 i 2010, segons dades obtingudes de les sèries històriques temporals de l'Institut Nacional d'Estadística, (INE), segons la ponderació següent:
- Si la població ha disminuït en un percentatge comprés entre l'1% i el 3%: 0'5 punts.
- Si la població ha disminuït en un percentatge superior al 3%: 1 punt.
Criteri D. Naturalesa i abast del projecte. La puntuació d'este criteri serà com a màxim de 2 punts i el seu càlcul resultarà de la valoració dels aspectes que a continuació s'assenyalen per a cada un dels tipus d'actuacions:
1. Projectes de senyalització turística, direccional o de situació (objectiu a.): segons que el projecte de senyalització afecte un o més recursos turístics o bé es tracte d'un projecte integral de senyalització de rutes temàtiques, sendes o semblant, se li assignarà una puntuació entre 0 i 2 punts.
2. Adequació de les condicions d'ús dels recursos turístics per a persones discapacitades (objectiu b): segons que el projecte consistisca en l'eliminació de barreres arquitectòniques per a facilitar l'accés al recurs a persones amb mobilitat restringida i/o incloga la introducció d'elements interpretatius del recurs, especialment destinats a persones discapacitades, com ara maquetes, models a escala, etc., se li assignarà una puntuació entre 0 i 2 punts.
3. Interpretació de recursos turístics (objectiu c): atenent el caràcter innovador del projecte, la inclusió en este de noves tecnologies, la seua escassetat en l'oferta turística valenciana i el seu caràcter integral, se li assignarà una puntuació entre 0 i 2 punts.
2. Mancomunitats
Per a la valoració dels projectes i la concessió o denegació d'ajudes, s'assignarà una puntuació a cada sol·licitud, tenint en compte els criteris següents:
a) Grau d'interés turístic del recurs.
b) Naturalesa i abast del projecte.
La puntuació màxima que es podrà obtindre serà de dotze punts, d'acord amb el que establixen els apartats següents:
Criteri A. Grau d'Interés Turístic del Recurs. La puntuació d'este criteri serà com a màxim de 6 punts i el seu càlcul serà idèntic en tot el que disposa l'apartat 1. Municipis i entitats locals menors.
Criteri B. Naturalesa i abast del projecte
La puntuació d'este criteri serà com a màxim de 6 punts i es calcularà valorant els aspectes que a continuació s'assenyalen per a cada un dels tipus d'actuacions:
1. Projectes de senyalització turística, direccional o de situació (objectiu a.): segons que el projecte de senyalització afecte un o més recursos turístics o bé es tracte d'un projecte integral de senyalització de rutes temàtiques, sendes o semblant, se li assignarà una puntuació entre 0 i 6 punts.
2. Adequació de les condicions d'ús dels recursos turístics per a persones discapacitades (objectiu b.): segons que el projecte consistisca en l'eliminació de barreres arquitectòniques per a facilitar l'accés al recurs a persones amb mobilitat restringida i/o incloga la introducció d'elements interpretatius del recurs, especialment destinats a persones discapacitades, com ara maquetes, models a escala, etc., se li assignarà una puntuació entre 0 i 6 punts.
3. Interpretació de recursos turístics (objectiu c.): atenent el caràcter innovador del projecte, la inclusió en este de noves tecnologies, la seua escassetat en l'oferta turística valenciana i el seu caràcter integral, se li assignarà una puntuació entre 0 i 6 punts.
Amb caràcter general, i per a tots els tipus d'actuacions anteriors, es valorarà també l'àmbit territorial i el nombre de municipis afectats pel projecte del total dels integrats dins de la mancomunitat.
Tramitació
1. Una vegada que l'òrgan instructor avalue les sol·licituds i de conformitat amb l'article 10 de la present resolució, que establix que les ajudes es concediran en règim de concurrència competitiva, s'establirà un orde de prelació de sol·licituds de major a menor puntuació. En el cas que dos o més sol·licitants obtinguen la mateixa puntuació, seran ordenats segons la seua població, de menor a major nombre d'habitants d'acord amb el cens de 2011 o de l'últim any disponible.
2. Establit el dit orde de prelació, es traslladaran els expedients i el procés anterior a la Comissió d'Avaluació d'Ajudes, la qual, després de l'anàlisi del procediment seguit, aplicarà el percentatge màxim d'ajuda del 80% sobre el cost subvencionable de cada una de les sol·licituds, amb el límit de 30.000 euros, a fi de calcular l'import de la subvenció corresponent, seguint l'esmentat orde de prelació fins a esgotar la consignació pressupostària destinada a este programa.
3. En el cas que efectuades les operacions descrites en l'apartat anterior, si una vegada esgotat el crèdit pressupostari disponible es produïx la circumstància que l'últim sol·licitant que obtinga subvenció tinga la mateixa puntuació que l'immediatament següent o següents en l'orde de prelació, el percentatge de subvenció a aplicar s'ajustarà, disminuint-ne el mínim imprescindible, a fi de concedir també ajuda a tots aquells sol·licitants que hagen obtingut la mateixa puntuació que el dit sol·licitant.
Òrgan instructor: Servici d'Assistència Turística i Incentius.
Annex II
Programes d'ajudes de l'Agència Valenciana del Turisme regulats a través del Decret 71/2000, de 22 de maig, del Consell, pel qual s'aprova el reglament regulador dels convenis que podran subscriure's entre la Generalitat i els municipis turístics
Programa 1: Conveni per a la compensació financera
Objectiu:
Compensar l'esforç financer addicional realitzat pels ajuntaments dels municipis turístics en aquelles partides que experimenten increments que no puguen ser costejats a través de tributs, i sempre que l'increment de les dites partides haja sigut generat pel caràcter turístic del municipi.
Beneficiaris:
Tots els ajuntaments de municipis turístics de la Comunitat Valenciana que compten amb la dita declaració amb caràcter definitiu, atorgada pel Consell.
Documentació:
L'exigida en l'article 8 del Decret 71/2000, de 22 de maig, del Consell, pel qual s'aprova el Reglament regulador dels convenis previstos en la Llei 3/1998, de 21 de maig, de la Generalitat, de Turisme de la Comunitat Valenciana.
Gastos compensables:
Els determinats en l'article 6 del Decret 71/2000, de 22 de maig.
Gastos suportats en l'exercici anterior al de la sol·licitud, en les partides següents:
1 Gastos derivats de la prestació dels servicis propis de les oficines d'informació turística, en el seu concepte postvenda.
2 Manteniment i conservació de recursos turístics de tipus ecològic i mediambiental.
3 Manteniment i conservació de recursos turístics de tipus historicoartístic i cultural.
4 Policia i seguretat ciutadana.
5 Actuacions extraordinàries en matèria de neteja viària i del mobiliari urbà.
Criteris valoració:
Els determinats en els articles 7 a 9 del Decret 71/2000, de 22 de maig.
Òrgan instructor:
Àrea de Foment de Destins, Empreses i Activitats Turístiques. Servici d'Assistència Turística i Incentius.
Termini de presentació de sol·licituds:
L'establit en l'art. 8 del Decret 71/2000, de 22 de maig. Abans del 30 de juny de 2012.
Programa 2: Conveni per a l'adaptació dels municipis turístics (Pla Millor)
Objectiu:
Finançar, conjuntament amb els municipis turístics, projectes que tinguen com a objectiu la millora d'espais d'ús turístic o dels servicis tendents a configurar un producte turístic més competitiu i a comunicar la imatge d'una oferta de qualitat capaç de satisfer les exigències de la demanda respecte als aspectes i equipaments urbans i mediambientals que perseguisquen, a més, la viabilitat i sostenibilitat del desenrotllament turístic.
Beneficiaris:
Tots els ajuntaments de municipis turístics que compten amb la dita declaració amb caràcter definitiu, atorgada pel Consell, que realitzaran inversions en projectes de les característiques esmentades anteriorment.
Documentació:
L'exigida en l'article 14 del Decret 71/2000, de 22 de maig, del Consell, pel qual s'aprova el Reglament regulador dels convenis previstos en la Llei 3/1998, de 21 de maig, de la Generalitat, de Turisme de la Comunitat Valenciana.
Costos subvencionables i intensitat de les ajudes:
Els establits en els articles 11 a 13 de Decret 71/2000, de 22 de maig.
Els projectes que, a través d'este pla, pretenguen obtindre finançament subscrivint este tipus de conveni, hauran de ser acords amb:
Conservació de recursos mediambientals.
Recuperació de factors culturals tradicionals.
Adequació del producte turístic a les exigències de la demanda per a fer-lo més competitiu.
Viabilitat i evolució sostenible del sector turístic.
Adequació a les directrius i estratègies dictades per l'Agència que afecten diferents espais turístics de la Comunitat Valenciana.
El Pla Marc inclou el finançament de dos tipus de projectes:
1) Pla detalls: Xicotetes actuacions el pressupost de les quals no supere els 96.161,94 euros.
2) Pla imatge: Grans projectes, el pressupost dels quals siga superior als 96.161,94 euros.
Finançament
El 50% dels projectes acollits al Pla Detalls. Una anualitat pressupostària.
El 33% dels projectes acollits al Pla Imatge. Màxim de tres anualitats.
Criteris valoració:
Els establits en l'article 15 del Decret 71/2000, de 22 de maig.
Òrgan instructor:
Àrea de Foment de Destins, Empreses i Activitats Turístiques. Servici d'Assistència Turística i Incentius.
Termini de presentació de sol·licituds: l'establit en l'article 14 del Decret 71/2000, de 22 de maig. Abans del 31 de març de 2012.